Jærbanen

Jærbanen er jernbanestrekningen mellom Stavanger og Egersund og er en del av Sørlandsbanen. Strekningen går over det flate kystlandskapet Jæren og er innom byene Stavanger, Sandnes, Bryne og Egersund. 

I 2005 var det 2 500 000 reisende på banen mellom Stavanger og Sandnes (278 prosent økning fra 665.000 reisende i 1991 Jernbaneverket.no – To spor fra Sandnes til Stavanger, hentet 22. mars 2007) og i 2012 er antallet reisende økt til 3,6 millionerNå blir det dobbeltspor på Jæren  Aftenbladet. Antall passasjer med tog på Jærbanen var 5,1 mill. i 2023 og dette var en økning på 17 % sammenlignet med 2022, og er det høyeste antallet som er målt. Jærbanen er det nest største togmarkedet i Norge, etter lokaltrafikken i Oslo-området. Jærbanen har nesten dobbelt så mange passasjerer som lokaltrafikken i Trondheimsområdet og Bergensområdet til sammen.banenor.no - Eventyrlig passasjervekst på jernbanen (29.07.2020). Sørlandsbanen ble en realitet etter at strekningen fra Kristiansand til Sira ble fullført i løpet av den andre verdenskrigen og det ble sammenhengende spor til Oslo.

 Historie 

Jærbanen - den gang het det Jæderbanen -  ble anlagt fra 1874 til 1878. Sporvidden var smalspor, dvs. 1067 mm. I 1944 ble strekningen ombygget til normalspor (1435 mm). I 1955 ble banen flyttet fra bakkenivå til høybane gjennom Sandnes sentrum, og det ble bygget ny sentralstasjon for byen på Skeiene og hevet holdeplass ved det gamle stasjonsområdet i sentrum. I 1956 ble linjen elektrifisert. 1. januar 1992 var en merkedag for jernbanen i Rogaland, da antallet lokaltogavganger ble drastisk økt over natten, med fast rutestruktur, nye togsett og oppgraderte stasjoner.Vi gratulerer: 20 år med moderne Jærbane! Ålgårdbanens Venner 

På grunn av høy lokaltrafikk ble arbeidet med å utvide linjen til dobbeltspor fra Stavanger til Sandnes sentrum startet i 2006. Ny godsterminal ble også påbegynt på Skjæveland i Sandnes.

Siste planovergang på strekningen Stavanger-Egersund ble fjernet 6. oktober 2006. Denne var ved den nye godsterminalen på Ganddal. Jærbanen er nå den lengste strekningen i Norge uten planoverganger. De gamle planovergangene har blitt suksessivt fjernet siden tidlig på nittitallet.Jernbaneverket.no - Jærbanen i særstilling - fri for planovergangar, hentet 22. mars 2007

Jærbanen har én sidelinje, Ålgårdbanen, som går fra Ganddal til Ålgård, en distanse på 12 kilometer. Ålgårdbanen hadde passasjertrafikk fra åpningen i 1924 og til 1955, mens vanlig godstrafikk fortsatte frem til 1988. Banen er i dag stengt ved Foss-Eikeland, dvs. etter cirka tre kilometer, men også godstrafikk til/fra Foss-Eikeland er opphørt.

I helgen rett før inngangen til 2008 ble godsterminalen ved Paradis i Stavanger stengt og utstyr flyttet til den nye Ganddal godsterminal. Onsdag 2. januar forlot første tog terminalen. Den offisielle åpningen av terminalen ble foretatt 21. januar av statsråd Liv Signe Navarsete. Det regnes med at terminalen skal håndtere 80 000 TEU det første driftsåret.Logistikk-ledelse.no - Ny godsterminal i vital region , hentet 29. desember 2007Jernbaneverket.no - Klart for drift på Ganddal godsterminal i Rogaland, hentet 29. desember 2007

 Togtrafikk 
Trafikken på Jærbanen består av lokaltog, fjerntog og godstog. Passasjertog opereres av Go-Ahead og godstrafikken av CargoNet. Lokaltogene, som siden 2012 er nummerert L5, går hver time fra Stavanger til Egersund, hver halvtime til Nærbø og hvert kvarter til Skeiane i Sandnes. Fjerntog fra Stavanger (F5) stopper på Sandnes sentrum, Bryne og Egersund før de går videre via Moi og Sørlandsbanen til Oslo. Godstogene går til og fra Ganddal godsterminal.

 Antall reisende 
På 90-tallet ble det satset på Jærbanen. Dette førte til at antall reisende økte fra 635 000 i 1991 til 2 315 000 i 2001. I 2006 ble det registrert hele 2 600 000 reisende, dvs rundt 50 000 per uke. I tillegg kommer 404 000 passasjerer som benytter regiontog mellom Kristiansand og Stavanger (tall fra 2008).

Ifølge målinger foretatt i september 2011 reiser det omtrent 74 000 passasjerer ukentlig på Jærbanen. Dette er en økning på rundt 11 prosent det siste året, sammenliknet med tellingen fra høsten 2010.74.000 tar Jærbanen - hver uke Aftenbladet. I 2019 hadde dette økt til fem milloner passasjerer.banenor.no - Eventyrlig passasjervekst på jernbanen (29.07.2020) 

 Dobbeltspor mellom Stavanger og Sandnes 
Anleggsarbeidet med dobbeltsporet mellom Stavanger og Sandnes startet 23. oktober 2006Jernbaneverket.no - Anlegget i gang Sandnes - Stavanger, hentet 22. mars 2007 og skulle åpnet for trafikk 19 oktober 2009.Jernbaneverket.no - To spor fra Sandnes til Stavanger, hentet 22. mars 2007 Det ble imidlertid forsinket på grunn av problemer med signalanlegget og driften kom igang 16. november 2009. Offisiell åpning fant sted på den nye Paradis holdeplass mandag 14. desember 2009 med samferdselsminister Magnhild Meltveit Kleppa til stede. Kostnaden ble på forhånd antatt å bli på 1,5 milliarder kroner for en strekning på 14,5 km, men etter tre års anleggsperiode kom sluttregningen på 2,2 milliarder. I tillegg til utvidelsen av selve sporet, er også gamle spor lagt på nytt og det elektriske anlegg o.l. er blitt modernisert. I realiteten er tale om en helt ny dobbeltsporet bane mellom de to byene. De gamle spor og elektrisk anlegg var over 40 år gamle.

I forbindelse med dobbeltsporet ble det også bygget tre nye holdeplasser: Paradis, Jåttåvågen og Gausel, mens Hillevåg holdeplass ble nedlagt. Stasjonene/holdeplassene tilrettelegges for en eventuell bybane. Med det nye dobbeltsporet har Jærbanen fått større kapasitet og på strekningen Stavanger–Sandnes går det fire lokaltog i timen hele dagen. Målsettingen er å doble markedsandelen for banetrafikk over 10 år.To spor Sandnes - Stavanger Jernbaneverket

Siden dobbeltsporet åpnet har NSB registrert en trafikkøkning på hverdager på godt og vel 30 prosent.

 Dobbeltspor fra Sandnes og videre til Egersund 
Samferdselsdepartementet ga i 2014 Jernbaneverket i oppdrag å utarbeide kommunedelplaner for utbygging av dobbeltspor mellom Sandnes og Nærbø. Når dette arbeidet er kommet godt i gang vil det videre planarbeidet på strekninga Nærbø–Egersund starte. Dobbeltspor er ikke med i den nasjonale transportplanen 2018–2029 og 2022–2033. Transportplanen 2022–2033 har tiltak på Stavanger stasjon og vendespor på Ganddal så at lokaltog kan gå hvert 10 minutt Stavanger–Skeiane og hvert kvarter på enkeltsporet Skeiane–Ganddal. Transportplanen 2022–2033 nevner muligheten å styrke kapasiteten mot Nærbø.Nasjonal transportplan – NTP

 Stasjonsliste 
 Oversikt og reisetider 
F.o.m 13. desember 2009.Jernbaneverket.no – Mandag morgen tas dobbeltsporet i bruk (13.11.2009) Reisetider fra NSB på lokaltogslinje 59.NSB Rutetabell 

+StasjonDistanseKommuneKilometerTidStavanger0,00:00StavangerParadis1,50:02Mariero4,00:06Jåttåvågen7,20:09Gausel9,00:12Sandnes Sentrum14,80:17SandnesSkeiane15,40:19Ganddal18,50:22Øksnavadporten22,40:26KleppKlepp24,80:28Bryne29,60:32TimeNærbø37,70:37HåVarhaug43,10:41Vigrestad49,20:46Brusand54,20:50Ogna58,40:53Sirevåg60,40:55Hellvik66,81:01EigersundEgersund74,71:07

 Detaljkart 



|}

 Litteratur 






 Referanser 

 Eksterne lenker 

 Sørlandsbanen Kristiansand S - Stavanger.

Kategori:Jernbanestrekninger i Norge med persontrafikk
Kategori:Sørlandsbanen
Kategori:Jernbanestrekninger i Rogaland
Kategori:1878 i Norge
Kategori:Jernbanestrekninger åpnet i 1878